ศูนย์เรื่องราวร้องทุกข์ ได้รับการประสานผ่านระบบการจัดการเรื่องราวร้องทุกข์ สำนักงานปลัดสำนักนายกรัฐมนตรี ทำเนียบรัฐบาล รหัสเรื่อง นร02660053128 

ขอให้ตรวจสอบกรณีถูกเรียกเก็บเงินค่าที่จอดรถ บริเวณริมทางรถไฟ ที่จะอยู่ตรงข้ามกับโรงพยาบาลรามาธิบดี  เขตราชเทวี กรุงเทพมหานคร   จุดสังเกตบริเวณบ้านเด็กอ่อนพญาไท(เก่า) (ระบุตามผู้ร้องแจ้ง) เนื่องจากผู้ร้องแจ้งว่าปกติแล้วหากผู้ร้องนำรถฯส่วนบุคคลของตนไปจอดไว้ที่บริเวณนี้  ตลอดเวลาที่ผ่านมานั้นจะมีบุคคลเพศชาย และหญิง (ไม่ทราบชื่อ-ไม่ทราบนามสกุล)  จะสลับกันมาในแต่ละครั้ง มีลักษณะท่าทีช่วยเหลือในการโบกรถ และเข้ามาเก็บเงินค่าที่จอดรถกับตนเป็นจำนวนเงิน 20 บาท (ยี่สิบบาทถ้วน) ลักษณะเป็นการเรียกเก็บเงินโดยไม่มีใบเสร็จหรือตั๋วจอด โดยบุคคลที่เก็บเงินจะแจ้งว่าเพื่อความปลอดภัยในการจอดรถ (ไม่แน่ชัดว่าเป็นการแจ้งเพื่อทราบหรือข่มขู่ แต่ไม่ได้มีพฤติกรรมที่ก้าวร้าว) แต่ปัจจุบัน (วันที่ 13 ธันวาคม 2566) เวลาประมาณ 12.00 น. ผู้ร้องได้นำรถฯไปจอดอีกครั้ง พบว่าบุคคลที่เคยโบกรถให้นั้น ไม่ได้มา (ลักษณะจะไม่ได้อยู่ตลอดทั้งวัน) แต่กลับมีผู้ขับรถจักรยานยนต์รับจ้าง (ไม่สามารถแจ้งรายละเอียดเกี่ยวกับหมายเลขผู้ขับขี่, หมายเลขทะเบียนรถ, ยี่ห้อ, รุ่น ของผู้ขับขี่ได้ แต่จะเข้ามาแจ้งข้อมูลเพิ่มเติมในภายหลัง) ซึ่งผู้ขับรถจักรยานยนต์รับจ้างจะประจำอยู่แถวๆ บริเวณที่จอดรถ มีประมาณ 5-6 คัน ทางผู้ขับรถจักรยานยนต์รับจ้างมีการเรียกเก็บค่าที่จอดรถเพิ่มจำนวนเงิน 20 บาท (ยี่สิบบาทถ้วน) จากผู้ร้อง โดยมิได้เกี่ยวกับค่าโดยสารแต่อย่างใด ซึ่งผู้ร้องสอบถามว่าเก็บไปให้ใคร ทางผู้ขับรถจักรยานยนต์รับจ้างแจ้งว่าเก็บไว้ให้คนที่ดูแลพื้นที่ ซึ่งจากเหตุการณ์ที่เกิดขึ้นผู้ร้องเห็นว่าไม่ถูกต้องที่มีการเรียกเก็บค่าที่จอดรถ เนื่องจากบริเวณดังกล่าวเป็นที่สาธารณะ ซึ่งเข้าข่ายถูกข่มขู่จากผู้ที่มีอิทธิพลในพื้นที่หรือไม่ จึงประสงค์ให้ทางหน่วยงานที่เกี่ยวข้องดำเนินการตรวจสอบและแก้ไขปัญหาดังกล่าว 


//หมายเหตุ ปักหมุดที่สำนักงานเขตเพราะไม่สามารถปักละติจูด ลองติจูด ที่
ชัดเจนได้ กรุณาอ่านรายละเอียดสถานที่จากรายละเอียดการแจ้งเป็นหลัก
ศูนย์ฯ ประสานมาเพื่อตรวจสอบและดำเนินการ และโปรดพิจารณาให้ความคุ้มครองผู้ร้องและผู้เกี่ยวข้องอย่าให้ต้องรับภัย หรือความไม่ชอบธรรมอันเนื่องมาจากการร้องเรียน การเป็นพยาน หรือการให้ข้อมูลนั้น  #ศรท  #ศรท1111
#1555 #citydata